РЕШЕНИЕ НА КОМИСИЯТА
от 24 януари 2007 година
относно държавната помощ за инвестиции в екологичния демонстрационен проект „Рециклиране на отпадъците от захарно цвекло от захарните фабрики“
(нотифицирано под номер C(2007) 121)
(само текстът на немски език е автентичен)
(2007/505/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално член 88, параграф 2 от него,
след като призова заинтересованите страни да представят коментарите си в съответствие с горепосочения член (1),
като има предвид, че:
I. ПРОЦЕДУРА
(1)
С писмо от 6 май 1998 г., получено на 11 май 1998 г., немските органи нотифицираха горепосочената държавна помощ съгласно член 88, параграф 3 от Договора за създаване на ЕО. Допълнителни сведения бяха предоставени с писма от 22 септември 1998 г., 5 май 1999 г. и 19 август 1999 г., получени съответно на 28 септември 1998 г., 7 май 1999 г. и 24 август 1999 г.
(2)
С писмо № SG(99) D/8600 от 27 октомври 1999 г. Комисията започна официална процедура по разследване съгласно член 88, параграф 2 от Договора за създаване на ЕО. Впоследствие Германия изложи своите съображения с писмо от 15 март 2000 г. Не бяха получени становища на заинтересовани трети страни. Допълнителни сведения бяха предоставени на Комисията от немските органи с писмо от 16 август 2006 г.
(3)
С писмо от 16 август 2006 г. Германия съобщи на Комисията, че оттегля нотификацията на мярката. Освен това в отговор на запитване от страна на Комисията Германия потвърди, че инвестиционните помощи не са били изплатени.
II. ЗАКЛЮЧЕНИЕ
(4)
До датата на получаване на съобщението от страна на Германия Комисията все още не бе взела официално решение относно настоящата нотификация. Предвид тези обстоятелства тя приема оттеглянето на нотификацията съгласно член 8, параграф 1 от Регламент (ЕО) № 659/1999 на Съвета от 22 март 1999 г. за установяване на подробни правила за прилагането на член 93 от Договора за ЕО (2).
(5)
Следователно официалната процедура по разследване следва да бъде прекратена по смисъла на член 8, параграф 2 от Регламент (ЕО) № 659/1999, тъй като вече е безпредметна,
ПРИЕ НАСТОЯЩОТО РЕШЕНИЕ:
Член 1
Официалната процедура по разследване относно инвестиционната помощ в размер на 348 930 DEM за системата за пречистване и филтриране за захарната фабрика Nordkristall GmbH в Гюстров (Мекленбург - Предна Померания) се прекратява по смисъла на член 8, параграф 2 от Регламент (ЕО) № 659/1999.
Член 2
Адресат на настоящото решение е Федерална република Германия.
Съставено в Брюксел на 24 януари 2007 година.